A magyar határhoz közeli települést a középkor során hol a magyarok, hol a törökök fosztották ki, de felgyújtották Bocskai hajdúi és Rákóczi kurucai is, legutoljára 1704-ben. Az alapvetően mezőgazdaságból élő faluban a 19. században fejlődésnek indult az ipar és a kereskedelem (évente négy vásárt is tartottak) és a gyarapodó Waltersdorf 1928-ban mezővárosi státuszt kapott.